ନାଲ୍କୋ ପକ୍ଷରୁ କେନ୍ଦ୍ର ସରକାରଙ୍କୁ ୨୬୦.୭୨ କୋଟି ଟଙ୍କାର ମଧ୍ୟବର୍ତ୍ତୀକାଳୀନ ଲାଭାଂଶ ପ୍ରଦାନ | Odishan\nନାଲ୍କୋ ପକ୍ଷରୁ କେନ୍ଦ୍ର ସରକାରଙ୍କୁ ୨୬୦.୭୨ କୋଟି ଟଙ୍କାର ମଧ୍ୟବର୍ତ୍ତୀକାଳୀନ ଲାଭାଂଶ ପ୍ରଦାନ\nକେନ୍ଦ୍ର ସରକାରଙ୍କ ଖଣି ମନ୍ତ୍ରାଳୟ ଅଧିନସ୍ଥ ନ୍ୟାସନାଲ୍ ଆଲୁମିନିୟମ୍ କମ୍ପାନୀ ଲିମିଟେଡ୍ (ନାଲ୍କୋ) ପକ୍ଷରୁ ୨୦୧୫-୧୬ ଆର୍ଥôକ ବର୍ଷ ପାଇଁ ୩୨୨.୧୬ କୋଟି ଟଙ୍କା ଲାଭାଂଶ (ଡିଭିଡେଣ୍ଡ୍) ପ୍ରଦାନ କରାଯିବା ବିଷୟ ଘୋଷଣା କରାଯାଇଛି । ଏହା କମ୍ପାନୀର ୧୨୮୮.୬୨ କୋଟି ଟଙ୍କା ମୂଲ୍ୟର ପେଡ୍-ଅପ୍ ଇକ୍ୱିଟୀ କ୍ୟାପିଟାଲ୍ର ୨୫% ଅଟେ । ଏହି ଡିଭିଡେଣ୍ଡ୍ରୁ ଭାରତ ସରକାରଙ୍କ ଅଂଶ (୮୦.୯୩%) ବାବଦରେ ୨୬୦.୭୨ କୋଟି ଟଙ୍କା କେନ୍ଦ୍ର ଇସ୍ପାତ ଓ ଖଣି ମନ୍ତ୍ରୀ ଶ୍ରୀ ନରେନ୍ଦ୍ର ସିଂ ତୋମରଙ୍କୁ ନାଲ୍କୋର ଅଧ୍ୟକ୍ଷ ଡ. ତପନ କୁମାର ଚାନ୍ଦ ଆଜି ନୂଆଦିଲ୍ଲୀ ଠାରେ ପ୍ରଦାନ କରିଥିଲେ ।\nଏହି ଅବସରରେ, ଖଣି ମନ୍ତ୍ରାଳୟର ସଚିବ, ଶ୍ରୀ ବଲବିନ୍ଦର କୁମାର ଉପସ୍ଥିତ ଥିଲେ । ଆନ୍ତର୍ଜାତୀୟ ବଜାରରେ ମାନ୍ଦାବସ୍ଥା ସତ୍ତ୍ୱେ ନିରନ୍ତର ସଫଳତା ବଜାୟ ରଖିଥିବାରୁ କେନ୍ଦ୍ର ମନ୍ତ୍ରୀ ଶ୍ରୀ ତୋମର ନାଲ୍କୋର ଭୂୟସୀ ପ୍ରଶଂସା କରିଥିଲେ । ବିଶେଷତଃ, ୨୦୧୫-୧୬ ଆର୍ଥôକ ବର୍ଷରେ ଏଯାବତ୍ ସର୍ବାଧିକ ବକ୍ସାଇଟ୍ ଓ ଆଲୁମିନା ଉତ୍ପାଦନ କରିଥିବାରୁ ସେ ନାଲ୍କୋକୁ ସାଧୁବାଦ ଜଣାଇଥିଲେ । ଉଲ୍ଲେଖଯୋଗ୍ୟ ଯେ ଏହି ଆର୍ଥôକ ବର୍ଷରେ ନାଲ୍କୋ ରେକର୍ଡ୍ ୬୩.୪୦ ଲକ୍ଷ ଟନ୍ ବକ୍ସାଇଟ୍ ଓ ୧୯.୫୩ ଲକ୍ଷ ଟନ୍ ଆଲୁମିନା ଉତ୍ପାଦନ କରିଥିଲା ।\nଅନ୍ୟମାନଙ୍କ ମଧ୍ୟରେ, ଖଣି ମନ୍ତ୍ରାଳୟର ଅତିରିକ୍ତ ସଚିବ ଶ୍ରୀ ଆର୍. ଶ୍ରୀଧରନ, ଯୁଗ୍ମ ସଚିବ ଶ୍ରୀ ଏନ୍.ବି. ଧଳ ଏବଂ ନାଲ୍କୋ ପକ୍ଷରୁ ନିଦେ୍ର୍ଦଶକ (ଅର୍ଥ) ଶ୍ରୀ କେ.ସି. ସାମଲ ମଧ୍ୟ ଉପସ୍ଥିତ ଥିଲେ ।\n୧୯୮୭ ମସିହାରେ ବ୍ୟବସାୟିକ କାର୍ଯ୍ୟ ଆରମ୍ଭ କରିଥିବା ନାଲ୍କୋ, ୧୯୯୨ ମସିହା ପର ଠାରୁ ପ୍ରତି ଆର୍ଥôକ ବର୍ଷରେ ଡିଭିଡେଣ୍ଡ୍ ପ୍ରଦାନ କରିଆସୁଛି । ୨୦୧୪-୧୫ ଆର୍ଥିକ ବର୍ଷରେ କମ୍ପାନୀ ମୋଟ ୪୫୧.୦୨ କୋଟି ଟଙ୍କାର ଡିଭିଡେଣ୍ଡ୍ ଘୋଷଣା କରିଥିଲା । ନାଲ୍କୋ ଏ ଯାବତ୍ ସମୂଦାୟ ୫୬୭୯ କୋଟି ଟଙ୍କା ଡିଭିଡେଣ୍ଡ୍ ଆକାରରେ ପ୍ରଦାନ କରିଛି, ସେଥି ମଧ୍ୟରୁ ୪୮୬୦ କୋଟି ଟଙ୍କା କେନ୍ଦ୍ର ସରକାରଙ୍କୁ ପ୍ରଦାନ କରାଯାଇଛି ।
